
РЕПУБЛИКА БЪЛГАРИЯ

МИНИСТЕРСТВО НА ОКОЛНАТА СРЕДА И ВОДИТЕ

БАСЕЙНОВА ДИРЕКЦИЯ „ИЗТОЧНОБЕЛОМОРСКИ РАЙОН”

СЪОБЩЕНИЕ ЗА ПУБЛИЧНО ОБЯВЯВАНЕ

За издаване на Разрешително за ползване на повърхностен воден обект

	Цел на заявеното използване на водите : 


	„Изграждане на нови, реконструкция или модернизация на съществуващи системи и съоръжения за линейна инфраструктура, пресичаща воден обект”



	Водно тяло, в което се предвижда използване на водите :
	Водно тяло с код BG3MA790R157 и име „Река Марица от гр.Белово до  р.Тополница и ГОК 13 - К1(ГК1)”;
Воден обект – р. Марица.


	Фактически основания, при които се издава разрешителното, включително състояние на водното тяло, определените цели и мерки в действащите ПУРБ и ПУРН, имащи отношение към разрешителното, и друга специфична информация, определена в наредбата по чл.135 ,ал.1, т.1а :
	На основание чл. 62, ал. 1 и 6, във връзка с чл. 46, ал. 1, т. 1, буква „б“ и чл. 52, ал.1, т.4 на Закона за водите (ЗВ) и постъпило в Басейнова дирекция „Източнобеломорски район“ (БДИБР) заявление с вх. № РР-05-42/24.06.2020г. за откриване на процедура за издаване на разрешително за ползване на повърхностен воден обект – р. Марица, с цел - „изграждане на нови, реконструкция или модернизация на съществуващи системи и съоръжения за линейна инфраструктура, пресичаща воден обект” – изграждане на мост при км 90+926 от обект : „Модернизация на железопътна линия София – Пловдив, за участък Ихтиман – Септември“, в землището на гр. Белово, община Белово, област Пазарджик, придружено с изискващите се по чл.60, ал.1, ал.2, ал.4, ал.11 и ал.12 от ЗВ данни и документи.
При извършената преценка по чл.62, ал.1 от ЗВ е установено, че не са налице основания за отказ. Заявеното искане за ползване на повърхностен воден обект - р. Марица, с цел - „изграждане на нови, реконструкция или модернизация на съществуващи системи и съоръжения за линейна инфраструктура, пресичаща воден обект” не попада в обхвата на забрани и ограничения, предвидени в основни, допълнителни и допълващи мерки в ПУРБ. Ползването на водния обект попада в обхвата на следната мярка:
· В Приложение № 4, към раздел 7 на ПУРБ на ИБР е предвидена мярка: 6. При прилагане на мерките, свързани със строителство, да не се допуска замърсяването на речните легла със строителни материали и гориво-смазочни материали от строителната техника. 
Съгласно ПУРБ на ИБР (2016-2021г.) повърхностно водно тяло с код BG3MA790R157 е определено като силно модифицирано в умерен екологичен потенциал и  неизвестно химично състояние. Целта за опазване на  околната среда за конкретното водно тяло (съгласно разпоредбите на Глава Х, Раздел ІІІ на ЗВ) е  постигане на добро състояние по Макрозообентос до  2021 г. и опазване на доброто химично състояние и предотвратяване влошаването му и постигане целите за зоните за защита на водите.

Заявеното ползване на повърхностен воден обект - река Марица попада в район със значителен потенциален риск от наводнения (РЗПРН) APSFR_MA_07 – Марица Пазарджик, съгласно Плана за управление на риска от наводнения, приет с Решение №1109/29.12.2016г. на Министерски съвет.

ПУРН на ИБР включва цели за намаляване на вероятността от наводнения и за намаляване на потенциалните неблагоприятни последици от наводненията за човешкото здраве, околната среда, културното наследство, техническата инфраструктура и стопанската дейност. Към мястото на настоящото ИП в ПУРН на ИБР  (2016-2021) няма определени мерки.



	Системи и съоръжения, чрез които ще се реализира използването :
	Съоръжението представлява стоманобетонен мост на седем отвора 24+25+3х31+25+24м осово разстояние между опорите. Мостът е за два коловоза и с възможност за двустранно преминаване на возило за ревизия на връхната конструкция по тротоарите му. По цялата му дължина е осигурен минимален хоризонтален габарит между осите на коловозите и гардбаластовите стени 2.40m, както и широчина за направа на опорни блокове и монтаж на стълбове за електрификацията на железопътните линии. 

В статическо отношение мостът е система проста греда. Връхната му конструкция е монтажно-монолитна. Във всеки отвор има по 10 броя греди, разположени на разстояние 1.10m една от друга. Гредите имат еднакви пояси – долен с ширина 68cm и горен с ширина 58cmи еднаква ширина на реброто – 28cm. Единствената разлика между тях е височината на реброто.

Долното строене на моста е изцяло монолитно. Устоите са проектирани като плътни, фундирани върху плосък фундамент. Стълбовете представляват двойка колони с кръгло напречно сечение с диаметър 200cm плюс допълнителен защитен бетон от 20cm с което диаметъра на колоните става 240cm. Колоните на всеки стълб са фундирани на общ плосък фундамент с различни размери. С оглед да се осигури достъп до по-здрава почва са предвидени бетонни подложки. В горния си край стълбовете завършват с обединяващ ригел, служещ за стъпването на връхната конструкция. 

	Място на ползване, местност, административно-териториална и териториална единица ЕКАТТЕ :
	р. Марица, в землището на гр. Белово, ЕКАТТЕ 03592, община Белово, област Пазарджик, с координати в система WGS84 както следва :  начало СШ 42° 12' 37.41"  ИД 24° 02' 05.20" и край СШ 42° 12' 38.89" ИД 24° 02' 14.41", надморска височина 300 м.


	Проектни параметри на използването :
	При km90+926 новопроектираната двойна железопътна линия Ихтиман – Септември пресича косо коритото на река Марица. Максималната разлика между нивото на горен ръб релса и нивото на дъното на реката е 13m. Новото съоръжение представлява стоманобетонен мост на седем отвора 24+25+3х31+25+24м осово разстояние между опорите, с обща дължина 193м. 

Максималните оразмерителни водни количества за водосбора на река Марица за створа при пресичането с трасето на жп линията на км 90+926 за избраните нормативни обезпечености са както следва:

Максимално водно количество с обезпеченост Q0.1%  = 1625  м3/сек;

Максимално водно количество с обезпеченост Q1%  = 558  м3/сек;

Максимално водно количество с обезпеченост Q5%  = 310  м3/сек.



	Условията, при които би могло да се предостави правото на използване на водите :
	· Да уведоми Басейнова дирекция „Източнобеломорски район“ незабавно – при възникване на аварийни условия или предизвикано замърсяване;
· При започване на строителните дейности  да уведоми писмено БДИБР за последващо осъществяване на контрол.
· Представянето на разрешително е необходимо условие за одобряване на проекта и издаване на разрешение за строеж по реда на Закона за устройство на територията. 

· Да не засяга водното течение в периода на размножаване на рибната фауна.

· Да не допуска замърсяване на околната среда и водите с петролни продукти. Зареждането с горива и подмяната на смазочни материали да става на специална площадка извън границите на реката.

· Да не извършва нарушаване на естественото състояние на речното легло, брега на реката и крайбрежната заливаема ивица извън разрешения участък.
· Да не извършва изхвърляне на битови и строителни отпадъци.

· Да опази съществуващата по бреговата ивица дървесна растителност и насаждения.

· Да се осигурява по време на строителството непрекъснато протичане на екологичните водни количества, необходими за поддържане екосистемите в реката.

· Съоръженията да се изградят съгласно одобрен инвестиционен проект, включващ план за безопасност и здраве, без нарушаване на възможността за свободно и безопасно оттичане на водите в реката.

· Да се представи на контролните органи трасировъчна схема на съоръженията. На схемата да са показани координатите на определящите точки за габаритите на съоръженията.

· От страна на инвеститора да се упражнява строг контрол и стриктно изпълнение на работния проект.

· Преди започване на дейности в речното легло да се представи план за безопасност и здраве, съобразен със спецификата на обекта, като в него да бъдат предвидени мероприятия/дейности при провеждане на високи води в периода на строителство.
· Да се поддържат параметрите на участъка и проводимостта му.

· Да се предвидят необходимите брегоукрепителни съоръжения в участъка на строителни работи.

· да не се извършва изземване на наносни отложения в обхвата на разрешения за ползване участък.  

· По време на строителството да се извършва своевременно отстраняване на строителните отпадъци и замърсявания на депа извън границите на водния обект.

· Да не се допуска замърсяване на повърхностните и подземни води от дейностите по реализиране и експлоатация на ИП.

· След приключване на работа машините да се извеждат извън коритото на реката на безопасно място.
· След завършване на строителството да се представи в БДИБР схема с подробни точки и географски координати на изграденото съоръжение.

· Титулярят на разрешителното е длъжен да допуска по всяко време  контролиращия орган до мястото на ползване с оглед извършването на контрол на изпълнението на условията на разрешителното.
· Титулярят на разрешителното е длъжен да представя на контролиращият орган необходимите документи, данни, сведения, справки и обяснения, свързани с разрешеното ползване и предмета на проверката.

	Място за представяне на 
писмени възражения и 
предложения от 
заинтересованите лица


	Басейнова дирекция „ Източнобеломорски район“
гр.Пловдив

ул.”Янко Сакъзов” №35

